4. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 2 της 9/10 Ιαν. 1967 (ΦΕΚ Α΄ 2) Περί επεκτάσεως των διατάξεων του Ν.Δ. 4585/1966 συμπληρουμένων ή τροποποιουμένων και εις το Οδοντιατρικό Τμήμα της Ιατρικής Σχολής του Πανεπιστημίου Θεσσαλονίκης. Έχοντες υπ’ όψει το άρθρ. 14 (παρ. 2) του Ν.Δ. 4585/1966 «περί τροποποιήσεως της νομοθεσίας του Οδοντιατρικού Τμήματος της Ιατρικής Σχολής του Πανεπιστημίου Αθηνών και Θεσσαλονίκης και περί τροποποιήσεως διατάξεών τινων του Οργανισμού του ως άνω Πανεπιστημίου» και την υπ’ αριθ. 11/1967 γνωμοδότησιν του Συμβουλίου της Επικρατείας, προτάσει του Ημετέρου επί της Εθνικής Παιδείας και Θρησκευμάτων Υπουργού, απεφασίσαμεν και διατάσσομεν: Άρθρ.1.-Αι διατάξεις του Ν.Δ. 4585/1966 επεκτείνονται και επί του Οδοντιατρικού Τμήματος της Ιατρικής Σχολής του Πανεπιστημίου Θεσσαλονίκης, συμπληρούμεναι ή τροποποιούμεναι ως ακολούθως: Άρθρ.10.-Η ισχύς του άρθρ. 13 του Ν.Δ. 4585/1966 έχει εφαρμογήν και επί του Οδοντιατρικού Τμήματος της Ιατρικής Σχολής του Πανεπιστημίου Θεσσαλονίκης. Εις τον αυτόν επί της Εθνικής Παιδείας και Θρησκευμάτων Υπουργόν, αναθέτομεν την δημοσίευσιν και εκτέλεσιν του παρόντος Δ/τος. Άρθρ.2.-Ως Πρόεδρος του Οδοντιατρικού Τμήματος της Ιατρικής Σχολής του Πανεπιστημίου Θεσσαλονίκης εκλέγεται υπό του Τμήματος είς των τακτικών καθηγητών αυτού εφαρμοζομένων των περί των Κοσμητόρων των Σχολών του Πανεπιστημίου διατάξεων του Α.Ν. 1895/1939 «περί οργανισμού του Πανεπιστημίου Θεσσαλονίκης». Άρθρ.3.-Παρά τω Οδοντιατρικώ Τμήματι ιδρύονται τρεις νέαι έκτακτοι αυτοτελείς έδραι:α)της Ακινήτου Οδοντικής Προσθετικής, β)της Προληπτικής Οδοντιατρικής και Παροδοντιολογίας και γ)της Ακτινοδιαγνωστικής και Εξακτικής. Η έκτακτος αυτοτελής έδρα της Προληπτικής Οδοντιατρικής μεταβλήθη εις έκτακτον αυτοτελή έδραν της Προληπτικής Οδοντιατρικής και Παροδοντιολογίας δια του Β.Δ. 459 της 7/22 Αυγ. 1967 (ΦΕΚ Α΄ 144). Άπασαι αι ανωτέρω έδραι κατέστησαν τακτικαί δια του Ν.Δ. 706/1970 (τόμ. 31 σελ. 212,03), δια του οποίου το Οδοντιατρικόν Τμήμα μετετράπη εις Οδοντιατρικήν Σχολήν. Άρθρ.4.-1.Μέλη του Συλλόγου Καθηγητών του Οδοντιατρικού Τμήματος είναι εφεξής οι τακτικοί καθηγηταί και οι έκτακτοι καθηγηταί εκτάκτων αυτοτελών εδρών αυτού. 2.Μέχρι της καταστάσεως ως τακτικών καθηγητών επτά τουλάχιστον εκ των εκτάκτων καθηγητών αυτοτελών εδρών του Τμήματος, μετέχουν μετά δικαιώματος ψήφου τρεις τακτικοί καθηγηταί της Ιατρικής Σχολής των συγγενεστέρων εδρών, ήτοι:α)της Ωτορινολαρυγγολογίας, β)της Υγιεινής και γ)της Περιγραφικής Ανατομικής. (3.Διαδικασία πληρώσεως εδρών ειδικών μαθημάτων του Τμήματος μήπω περατωθείσα μέχρι της δημοσιεύσεως του παρόντος, συνεχίζεται υπό του Συλλόγου του Τμήματος μετεχόντων μέχρι του  πέρατος αυτής πάντων των διδασκόντων εις το Τμήμα καθηγητών της Ιατρικής τα, κατ’ άρθρ. 7 του Ν.Δ. 4585/1966, μαθήματα.) Η παρ.3 ηκυρώθη δια του Β.Δ. 411 της 1/12 Ιουλ. 1967 (ΦΕΚ Α΄ 120). Άρθρ.5.-1.Εις το αξίωμα του Αντιπρυτάνεως έχουν το δικαίωμα του εκλέγεσθαι και οι τακτικοί καθηγηταί του Οδοντιατρικού Τμήματος υπό τους περιορισμούς του άρθρ. 24 του Α.Ν. 1895/1939 ως ετροποποιήθη μεταγενεστέρως. Επίσης της Συγκλήτου του Πανεπιστημίου Θεσσαλονίκης μετέχουν εφεξής ως τακτικά μέλη αυτής και ο Πρόεδρος του Οδοντιατρικού Τμήματος ως και είς καθηγητής αυτού εκλεγόμενος εκ των τακτικών καθηγητών αυτού κατά τας διατάξεις των άρθρ. 28 και επ. του Α.Ν. 1895/1939 ως ετροποποιήθη μεταγενεστέρως. 2.Η ανωτέρω διάταξις όσον αφορά τον συγκλητικόν θα έχη ισχύν από της καταστάσεως ως τακτικών καθηγητών επτά τουλάχιστον εκ των εκτάκτων καθηγητών αυτοτελών εδρών του Τμήματος. Άρθρ.6.-Του Πρυτανικού Συμβουλίου του Πανεπιστημίου Θεσσαλονίκης μετέχει εφεξής και ο Πρόεδρος του Οδοντιατρικού Τμήματος. Άρθρ.7.-1.Οι φοιτηταί του Οδοντιατρικού Τμήματος διδάσκονται και ασκούνται υποχρεωτικώς εκτός των μαθημάτων των εδρών του Τμήματος και εις τα κάτωθι υποχρεωτικά μαθήματα:α)Φυσικής, β)Οργανικής Χημείας, γ)Ανοργάνου Χημείας, δ)Περιγραφικής Ανατομικής, ε)Πειραματικής Φυσιολογίας, ς)Υγιεινής, ζ)Παθολογικής Ανατομίας και Γενικής Παθολογίας, η)Πειραματικής Φαρμακολογίας, θ) Μικροβιολογίας και ι) Ωτορινολαρυγγολογίας. 2.Τα ως άνω υποχρεωτικά μαθήματα διδάσκονται εις τους φοιτητάς αυτού κατά τα πρώτα τρία έτη της φοιτήσεως. Η διδασκαλία τούτων ανατίθεται προτάσει των Σχολών Ιατρικής και Φυσικομαθηματικής του Πανεπιστημίου Θεσσαλονίκης εις καθηγητάς των οικείων εδρών των Σχολών τούτων επί τη κεκανονισμένη αντιμισθία. Άρθρ.8.-Πτυχιούχος του Οδοντιατρικού Τμήματος της Ιατρικής Σχολής του Πανεπιστημίου εγγραφόμενος προς λήψιν πτυχίου Ιατρικής κατατάσσεται εις το τέταρτον έτος φοιτήσεως. Ούτος υποχρεούται να ασκηθή και εξετασθή και εις τα μαθήματα της Ιατρικής Σχολής των προηγουμένων ετών, εις τα οποία δεν έχει εξετασθή απαλλασσόμενος των μαθημάτων των επομένων ετών, εις α ούτος εξητάσθη. (Αντί της σελ.519) Σελ.519(α) Τμήμα Οδοντιατρικής Παν/μίου Θεσσαλονίκης 31.Ε.η(γ).4 Άρθρ.9.-Πτυχιούχοι της Ιατρικής Σχολής του Πανεπιστημίου Θεσσαλονίκης ή άλλων Ιατρικών Σχολών ομοταγών προς αυτήν επιθυμούντες να λάβουν πτυχίον του Οδοντιατρικού Τμήματος εγγράφονται εις το τέταρτον έτος φοιτήσεως, υποχρεούμενοι να εκτελέσουν και τας ασκήσεις των Οδοντιατρικών μαθημάτων των προηγουμένων ετών. 